"Ozodlik uyi": AQSh umidsizlanmay Markaziy Osiyoda matbuot erkinligini targ'ib qilaversin
“Ozodlik uyi” tashkiloti matbuot ahvoli bo’yicha bu yilgi tahlilnomasida Markaziy Osiyoni ommaviy axborot vositalari va jurnalistika eng ezilgan mintaqalardan biri deb ta’riflaydi.
"Ozodlik uyi” yetakchi eksperti : "Tashkilotimiz qator loyihalarni amalga oshirib keladi va bu tahlilnoma ulardan biri. Jurnalistlar bilan ishlaymiz va ishlashga harakat qilamiz. Ularga o’z kasblarini sidqidildan bajara olishida yordamlashamiz, huquq va burchlari haqida o’rgatamiz va oldilaridagi to’siqlarni yengib o’tishda ko’maklashamiz. Oson emas, albatta, lekin harakat qilaverish kerak. Tahlilnomamiz jurnalistlar uchun real vaziyat qanday ekani haqida nafaqat mahalliy aholiga, balki dunyoga ma’lumot beradi. Ogohlik, informatsiya esa hamisha foyda keltiradi”. AQShdagi nufuzli tahlil markazlaridan biri Xalqaro tinchlik bo’yicha Karnegi jamg’armasi o’zining bu yil boshida nashr etilgan tavsiyanomasida Amerika hukumatini Markaziy Osiyoda erkinlik va demokratiya targ’ibotini asosiy maqsad deb belgilmaslikka undaydi. Huquq masalasini yuqori pog’onaga chiqarib shu paytgacha biror konkret natijaga erishganimiz yo’q, deya yozadi sobiq rasmiylar. Ular nazarida e’tiborni iqtisodiy va ijtimoiy taraqqiyotga qaratish kerak. Siyosiy hamkorlikni mustahkamlashda tuzumlar bilan, ayniqsa yosh avlod bilan yaqindan ishlash kerak. Erkin jamiyatni odamlar o’zi xohlab qurishi kerak, Amerika bosimidan samara bo’lmaydi, deya bayon etadi uzoq vaqt AQSh hukumatida yuqori lavozimlarda ishlagan arboblar. “Bizning nazarimizda erkinlikni qancha targ’ib qilsak, shuncha yaxshi. O’zbekiston va Turkmanistonda vaziyat juda og’ir. Biz uchun u yerda ishlash oson emas. Lekin ko’makka muhtoj tomonlarga yordamni ayamaymiz”,- deya javob qiladi Repuchchi xonim. Amerika matbuot va axborot erkinligini targ’ib qilishda qanday kuch va vositalarga ega? Chaqiriq va bosimning o’zi yetadimi? O’zbekiston va Qozog’istondagi chorak asrlik rahbarlar bunday tanqidlarga o’rganib ketishgan. “AQSh matbuot va so’z erkinligi poymol etilayotganiga qarab turmasligi kerak. Huquqbuzarlik hollarini ochiq va qa’tiyat bilan qoralashi kerak. Huquq faollari hibsga olinganida, repressiv qonunlar qabul qilinganida Vashington jim turmasligi kerak. Diplomatik muloqotlar bilan cheklanmay hukumatlarning qora ishlarini ochiq tanqid qilish kerak. Yevropadagi demokratik davlatlar bilan birgalikda choralar ko’rilsa, samara bo’ladi",- deydi Sara Repuchchi. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.